text: Aldi-kød skal kasseres
  20 oktober 2011 kl. 15.16
  Aldi Haderslev KS tilbagekalder et parti fersk kalkunbryst, fordi Fødevarestyrelsen har fundet salmonella i kødet.
  Kødet er solgt i pakker på mellem 700 og 1.100 gram under navnet Landlyst. Mindste holdbarhed er 13. oktober.
  Det er solgt over hele landet.
  Fødevarestyrelsen råder forbrugerne til at levere kødet tilbage til butikken eller kassere det.
  Hvis det ikke bliver stegt igennem, risikerer forbrugerne blandt andet diarré, kvalme, mavesmerter, feber og opkast.
  